ممتاز بھٹو

ممتاز علی خان بھٹو(ولادت: 28 نومبر 1933ء- وفات: 18 جولائی 2021ء) ایک پاکستانی سیاست دان تھے جنہوں نے 22 دسمبر 1971ء سے 20 اپریل  1972ء تک سندھ کے آٹھویں گورنر اور بعد میں سندھ کے 13 ویں وزیر اعلی کی حیثیت سے خدمات انجام دیں۔ وہ ذوالفقار علی بھٹو کے پہلے کزن بھی تھے، جو 1973ء سے 1977ء تک پاکستان کے وزیر اعظم اور بے نظیر بھٹو کے دوسرے کزن تھے جو 1988ء سے 1990ء تک، دوبارہ 1993ء سے 1996ء تک وزیر اعظم پاکستان تھیں۔ ان کا تعلق سیاسی جماعت پاکستان پیپلز پارٹی سے تھا اور اس کے اولین قائدین میں سے تھے لیکن بعد میں اپنی سیاسی جماعت سندھ نیشنل فرنٹ کے قیادت کرتے تھے، وہ وفاقی وزیر  بھی رہے۔ امیر بخش خان بھٹو کے والد اور نبی بخش خان بھٹو کے بیٹے تھے۔

پیدائش 
سردار ممتاز علی بھٹو 28 نومبر 1933ء کو لاڑکانہ کے پیر بخش بھٹو میں امیر بخش خان بھٹو کے ہاں پیدا ہوئے۔

سیاسی زندگی 
شہید ذوالفقار بھٹو کے کزن اور قریبی ساتھی ہونے کے باعث سردار ممتاز بھٹو 1967ء سے 1989ء تک پاکستان پیپلز پارٹی سے وابستہ رہے۔ 1967ء میں انہوں نے اپنے کزن ذوالفقار علی بھٹو کے ساتھ مل کر پیپلز پارٹی قائم کی اور اس کی پرنسپل کمیٹی کے رکن بنے۔

سردار ممتاز بھٹو 32 سال کی عمر میں پہلی مرتبہ رکن سندھ اسمبلی بنے ، انہوں نے 1972ء میں نگران وزیر اعلیٰ سندھ کے طور پر فرائض سرانجام دیے جبکہ 1971 میں آٹھویں گورنر سندھ کی حیثیت سے بھی خدمت سرانجام دیں۔

ممتاز بھٹو نے 22 دسمبر 1971ء سے 20 اپریل 1972ء تک سندھ کے آٹھویں گورنر کے فرائض سرانجام دیئے، بعد ازاں یکم مئی 1972ء سے 20 دسمبر 1972ء تک وہ صوبہ سندھ کے 13ویں وزیر اعلیٰ بھی رہے۔ 

ممتاز علی بھٹو 1967ء سے 1988ء تک پیپلزپارٹی سے وابستہ رہے۔بے نظیر بھٹو سے سیاسی اختلافات کے باعث پی پی پی سے الگ ہو گئے اور 1989ء میں ون یونٹ کی بنیاد پر  ممتاز بھٹو نے سندھ نیشنل فرنٹ کے نام سے سیاسی جماعت تشکیل دی۔ کچھ عرصہ مسلم لیگ میں بھی رہے، 2017ء میں ممتاز بھٹو نے اپنی سیاسی جماعت کو تحریک انصاف میں ضم کر دیا تھا۔ ممتاز علی بھٹو وفاقی وزیر ریلوے کمیونیکیشن اور شپنگ کارپوریشن بھی رہے، 

واضح رہے کہ سردار ممتاز علی بھٹو شہید ذوالفقار علی بھٹو کے چچا زاد بھائی تھے۔

وفات 
ممتاز بھٹو نے 18 جولائی 2021ء کو 88 سال کی عمر میں کراچی میں وفات پائی۔

حوالہ جات 

1933ء کی پیدائشیں
بھٹو خاندان
پاکستان پیپلز پارٹی کے سیاست دان
پاکستان تحریک انصاف کے سیاست دان
پاکستانی ارکان قومی اسمبلی 1965ء تا 1969ء
پاکستانی سیاست دان
پاکستانی شیعہ
پاکستانی وکلا
جامعہ اوکسفرڈ کے فضلا
سندھ کے گورنر
سندھ کے وزرائے اعلیٰ
سندھی سیاستدان
سندھی شخصیات
ضلع لاڑکانہ کی شخصیات
لارنس کالج، مری کے فضلا
لنکنز ان کے ارکان
ویکی ڈیٹا سے مطابقت رکھنے والی مختصر تفصیل